|  |  |
| --- | --- |
| **Aaby Sogns Jagtforening**  **Vedtægter** |  |

**§ 1 Navn og hjemsted**

Foreningens navn er Aaby Sogns Jagtforening, dens hjemsted er Aaby Sogn i Jammerbugt kommune.

**§ 2** **Forhold til Danmarks Jægerforbund**

Foreningen er tilknyttet Danmarks Jægerforbund (DJ), hvis vedtægter er bindende for foreningen og går forud for disse vedtægter.

DJ hæfter ikke for foreningens forpligtelser.

**§ 3** **Formål og opgaver**

Foreningens formål er, ved målbevidst indsats indenfor egne revirer, samt ved opsøgende samarbejde med tilgrænsende lodsejere og jagtforeninger, med alle rådige midler at gavne vildtets kår. Samt gennem kurser, foredrag, flugtskydning m.v. at fostre brave jægere.

**§ 4** **Medlemskab.**

Som medlem kan enhver uberygtet person optages mod at betale det fastsatte kontingent.

stk 2 Henvendelse om optagelse i foreningen sker til et bestyrelsesmedlem, eller ved kontakt til DJ.

Eventuel nægtelse af optagelse kan forelægges generalforsamlingen til afgørelse.

stk 3 Ingen kan anses som medlem, før han/hun har indbetalt det gældende årskontingent, samt modtaget et eksemplar af nærværende love.

stk 4 Udmeldelse af foreningen skal ske skriftligt til formanden inden den 1. december, med virkning fra følgende 1. januar.

stk 5 Foreningen kan slette et medlem, som er i restance med kontingent, efter nærmere af bestyrelsen fastsatte regler.

stk 6 Bestyrelsen har ret til at ekskludere et medlem af foreningen, der i væsentlig grad har optrådt eller handlet til skade for foreningen. Eksklusionen skal dog for at få endelig gyldighed godkendes på førstkommende generalforsamling. Eksklusion kræver, at 2/3 af medlemmerne stemmer herfor. Såfremt forslaget om eksklusion ikke opnår et sådant flertal, kan eksklusionen vedtages på en ekstraordinær generalforsamling, såfremt 2/3 af de, der fremmødte stemmer herfor. Eksklusion af Danmarks Jægerforbund kan ske i overensstemmelse med Danmarks Jægerforbunds vedtægter § 37. ~~Eksklusionen kan af medlemmet/er forelægges generalforsamlingen til afgørelse.~~

~~Eksklusionen skal for at få gyldighed godkendes af DJs hovedbestyrelse.~~

stk 7 Bestyrelsen har ret til ved særligt skøn at udnævne æresmedlemmer.

stk 8 Foreningens medlemmer er pligtige til at angive ulovlig jagt til bestyrelsen, samt at være behjælpelige med at tilvejebringe de for en eventuel sags pådømmelse nødvendige beviser.

stk 9 Medlemskabets ophør medfører ikke krav på andel i foreningens formue.

**§ 5** **Generalforsamling.**

Generalforsamlingen har den højeste myndighed i alle foreningens anliggender.

stk 2 Ordinær generalforsamling afholdes i januar måned. Indvarsling sker ved annoncering i DJs medlemsblad , AASJs lokalblad eller på AASJ’s hjemmeside med mindst 21 dages varsel.

stk 3 Dagsordenen for en ordinær generalforsamling skal indeholde følgende:

1. Valg af dirigent.
2. Formanden aflægger beretning.
3. Kassereren fremlægger det af bilagskontrollanten gennemgåede årsregnskab til godkendelse.
4. Orientering om kontingent jf.§ 9.
5. Behandling af indkomne forslag.
6. Valg til bestyrelsen og bestyrelsessuppleanter
7. Valg af bilagskontrollant og suppleant
8. Eventuelt.

stk 4 Forslag til optagelse på en ordinær generalforsamlings dagsorden skal være formanden i hænde senest 14 dage før generalforsamlingens afholdelse. Indkomne forslag offentliggøres på foreningens hjemmeside 10 dage før

generalforsamlingen afholdes.

stk 5 Generalforsamlingen er beslutningsdygtig uanset de mødtes antal. Hvert medlem har en stemme.

Afstemning sker ved almindeligt stemmeflertal. Vedtægtsændringer kræver dog 2/3 flertal blandt de fremmødte. Der kan ikke afgives stemme ved fuldmagt. Afstemningen skal være skriftlig, såfremt blot én af de fremmødte stemmeberettigede forlanger det.

stk 6 Ved generalforsamlingen laves et referat, som indføres i protokollen.

Generalforsamlingen refereres i efterfølgende lokalblad.

stk 7 Indvarsling til en ekstraordinær generalforsamling skal finde sted, når bestyrelsen finder anledning dertil, eller når mindst 15 medlemmer indgiver skriftlig begæring derom til formanden med fuldstændig motiveret angivelse af, hvad der ønskes forelagt generalforsamlingen. Formanden meddeler bestyrelsesmedlemmerne den indkomne begæring, og senest 14 dage efter formandens modtagelse af fremsatte begæring skal generalforsamlingen afholdes. Til ekstraordinær generalforsamling indvarsles med 4 dages varsel ved annoncering i lokalavisen og ved skriftlig meddelelse til udensogns boende. ved opslag på FB og AASJs hjemmeside)

§ 6 **Bestyrelsen.**

Foreningens anliggender ledes af en bestyrelse bestående af 7 medlemmer, der af sin midte selv vælger en formand og en kasserer.

stk 2 Bestyrelsen vælges for 2 år ad gangen på den ordinære generalforsamling. Der sker valg til bestyrelsen ved hver ordinær generalforsamling, idet der ved to på hinanden følgende generalforsamlinger afgår henholdsvis 3 og 4 bestyrelsesmedlemmer. Genvalg kan finde sted.

Et bestyrelsesmedlem kan modtage genvalg, men er ikke pligtig dertil før efter 1 års forløb. Ingen kan i øvrigt nægte at modtage valg.

stk 3 Foreningen tegnes af minimum to af følgende tre personer: den siddende formand, den siddende næstformand

og den siddende kasserer.

Meddelelse af fuldmagt til foreningens løbende dispositioner kan gives til kassereren.

stk 4 Der vælges to suppleanter. Suppleanterne vælges for ét år af gangen.

stk 4 Bestyrelsen afholder møde efter behov. Formanden indvarsler til møde, hvilket han også er pligtig til, når 3 eller flere bestyrelsesmedlemmer finder anledning dertil.

stk 5 Bestyrelsesbeslutninger afgøres ved almindeligt stemmeflertal og dermed bortfalder forslag der har stemmelighed. Hvert medlem har en stemme. Bestyrelsen er beslutningsdygtig, når mindst 4 bestyrelsesmedlemmer er til stede. Bestyrelsesbeslutninger af umiddelbar betydning for foreningens medlemmer skal bekendtgøres i foreningens lokalblad og på foreningens hjemmeside eller ved annoncering i lokalavisen.

stk 6 Bestyrelsen kan pålægge et medlem en bøde på indtil kr. 500,00 for overtrædelse af de for foreningens revirer gældende bestemmelser og særfredninger. Bøden er forfalden til betaling ved påkrav. Beløbet indgår i foreningens kasse.

stk 7 Bestyrelsen fører en forhandlingsprotokol, hvori indføres hvad der forhandles på dens møder.

§ 7 **Kassereren.**

Kassereren modtager alle foreningens indtægter og udgifter. Han fører en kasse- og regnskabsbog, der skal forevises bestyrelsen på forlangende, samt fremlægges for denne ved sidste bestyrelsesmøde forud for den ordinære generalforsamling.

stk 2 De af foreningens midler, der ikke er nødvendige i den normale daglige drift, indsættes i et pengeinstitut.

stk 3 Kassereren forelægger generalforsamlingen det reviderede bilagskontrollerede regnskab til godkendelse.

stk 4 Foreningens regnskabsår er fra 1/12 til 30/11.

§ 8 Revision. Bilagskontrol

Til at revidere kontrollere foreningens regnskab vælges på generalforsamlingen en revisor bilagskontrollant og en suppleant, der ikke har sæde i bestyrelsen. Valget gælder for et år.

stk 2 Kassereren overdrager det afsluttede regnskab til revisoren bilagskontrollanten senest 3 uger før generalforsamlingen.

stk 3 Revision af regnskabet må højest vare en uge, hvorefter det tilstilles formanden. Bilagskontrollanten kan foretage uanmeldt kasseeftersyn

**§ 9 Kontingent og hæftelse**

Årskontingentet består af 2 dele. DJs andel og AASJs andel.

DJs andel fastsættes centralt. AASJs andel er i 2006 fastsat til 120 kr., hvorefter den øges med 2,5 % årligt. AASJs andel er ens for alle medlemstyper. Alle medlemstyper betaler samme andel til AASJ.

stk. 2 Medlemmerne hæfter ikke for foreningens forpligtelser.

**§ 10 Foreningens ejendom.**

Foreningens huse skal holdes forsikrede.

stk 2 Bestyrelsen vedlægger der årlige regnskab en fortegnelse over foreningens ejendele.

**§ 11 Foreningens arrangementer.**

Bestyrelsen tilrettelægger, annoncerer og afvikler sådanne jagter, skydninger, kurser, foredrag m.v., som den finder hensigtsmæssigt jf. § 3.

stk 2 Alle foreningens arrangementer ledes af medlemmer af bestyrelsen, eller en person som er udpeget af bestyrelsen.

**§ 12 Torngårdsblæserne.**

Alle rettigheder til navnet: ”Torngårdsblæserne” og tilhørende musikstykker samt logo, tilhører Aaby Sogns Jagtforening.

**§ 13 Foreningens opløsning.**

Generalforsamlingen kan med mindst ¾ af samtlige tilstedeværende medlemmers stemmer på to på hinanden følgende generalforsamlinger, der afholdes med mindst én og højst to måneders mellemrum, vedtage, at foreningen opløses. Opløses foreningen realiseres dens ejendele og alle dens midler forvaltes af DJ, men først efter at alle forpligtelser er opfyldt. Oprettes der derefter inden for en periode af fem år, en ny jagtforening under Danmarks Jægerforbund i Aaby Sogn, Jammerbugt Kommune overgår pengene til denne. I modsat fald tilfalder de kreds 1.

stk 2 ~~Ved~~ Sammenlægning med én eller flere andre jagtforeninger under Danmarks Jægerforbund kræver 2/3 at samtlige tilstedeværende medlemmer på en generalforsamling stemmer for sammenlægningen. Foreningens aktiver og passiver overtages derefter af den fortsættende fælles lokalforening. ~~træffer den for sammenlægningen ansvarlige generalforsamling beslutning om midlernes fordeling og anvendelse.~~

**§ 14 Ikrafttræden**

Ovenstående vedtægter er godkendt af generalforsamlingen den 17/6 2021. Vedtægterne træder i kraft, når de er godkendt af Danmarks Jægerforbund.

De tegningsberettigede for jagtforeningen:

Den\_\_/\_\_2021

Godkendt af Danmark Jægerforbund ved direktør Karen Friis

Den\_\_/\_\_\_2021

~~Vedtaget på generalforsamlingen den ??/??-2021.~~

~~Til ikrafttræden den ??/??-2021.~~